Etter at Millais ble gift begynte han å male i en langt bredere stil, noe kritikeren Ruskin fordømte som «en katastrofe». Ekteskapet hadde gitt ham en større familie å underholde, og det er påstått at Effie oppmuntret ham til å skape mer populære arbeider for å få større finansielle inntekter og for opprettholde hennes hektiske sosiale liv. Det er dog ingen bevis for at Effie bevisst presset ham til å gjøre så, skjønt hun var en effektiv bestyrer av hans karriere og samarbeidet ofte med ham i valget av maleriske emner.